123 



189. Kopibog nr. 4- pag. 501.. 

 1768 d. 25. Mai til Hr. Provst Hagerup ang. hans Beskickelse 

 til Præpositus adjunctus over Saltens Provstie etc. 

 I Betragtning af Hr. Provsten Bruuns høje Alderdom har jeg 

 beskicket D. Velærv. til Præpositus adjunctus, hvortil jeg altsaa 

 herved gratulerer Dem, og her indsluttet lader følge min Constitu- 

 tion, som De vilde behage at lade circulere iblant Herreds Brødrene. 

 Deres meget ærede af 8. Jan. har jeg rigtig bekommet og takker 

 for Deres gode Nytaars Ønske, hvorimod jeg igjen vil ønske Dem 

 med Deres kjære Huus al bestandig Velgaaende og Lykkelighed, 

 ligesom jeg og altid vil gjøre mig en Fornøjelse af at kunne være 

 D. V. til nogen behagelig Tjeneste. Det har været kjært at for- 

 nemme D. V.s gode Forsæt i at beskrive hele Saltens Provstie, 

 isteden for Schierstads Præstegjeld alleene, hvilken Beskrivelse, 

 .naar den, som jeg ej paatvivler, bliver vel udarbejdet, vil blive til 

 stor Nytte, og Dem selv til megen Ære, og vil jeg med Fornøjelse 

 bidrage dertil, alt hvad jeg til Oplysning derom kunde have. For 

 denne Gang har jeg alleene at sende Dem Gjenpart af et Kongl. 

 Rescript af 1731, hvorved Vaagen og Lødingen bleve fri Kald. 

 Naar jeg ved Tiid og Lejlighed kunde flnde meere, som kunde 

 komme Deres Beskrivelse til Nytte, skal samme blive Dem tilstillet. 

 Spu-Troldet eller Blek-Spruten, hvorpaa De har indsendt 

 Beskrivelse og Tegning, er sepia loligo Linn. System, nat. ed. X. 

 ;pag. 659 og forekommer i Hr. Strøms Søndmøers Beskrivelse 

 under det navn og den Rubrique: Halder, Kaule, pag. 173. Der 

 er intet meere rart ved dette Molluscum, da det tilforn' af mange 

 auctoribus er bleven beskrevet og aftegnet, dog er det meget godt, 

 at D. V. øver sig i at beskrive deslige' Sager. Jeg kand herved 

 tillige have den Fornøjelse at lade Dem vide, at det Kongl. Norske 

 Videnskabers Selskab den 9 hujus har udvalgt Dem til' Medlem, 

 og at De derpaa i sin Tiid kand vente Patent. løvrigt forbliver 

 jeg med etc. 



